2002/446/EY: Euroopan Parlamentin päätös, tehty 10 päivänä huhtikuuta 2002, vastuuvapaudesta komissiolle kuudennen, seitsemännen ja kahdeksannen Euroopan kehitysrahaston talousarvion toteuttamisesta varainhoitovuonna 2000 - Euroopan parlamentin päätöslauselma, joka sisältää huomautukset, jotka ovat osa päätöstä vastuuvapauden myöntämisestä komissiolle kuudennen, seitsemännen ja kahdeksannen Euroopan kehitysrahaston talousarvion toteuttamisesta varainhoitovuonna 2000



Virallinen lehti nro L 158 , 17/06/2002 s. 0026 - 0033



Euroopan Parlamentin päätös, tehty 10 päivänä huhtikuuta 2002, vastuuvapaudesta komissiolle kuudennen, seitsemännen ja kahdeksannen Euroopan kehitysrahaston talousarvion toteuttamisesta varainhoitovuonna 2000 (2002/446/EY) EUROOPAN PARLAMENTTI, joka - ottaa huomioon kuudennen, seitsemännen ja kahdeksannen Euroopan kehitysrahaston taseet ja tulostilit varainhoitovuodelta 2000 [KOM(2001) 233 - C5-0209/2001], - ottaa huomioon tilintarkastustuomioistuimen varainhoitovuotta 2000 koskevan vuosikertomuksen kuudenteen, seitsemänteen ja kahdeksanteen Euroopan kehitysrahastoon liittyvistä toimista ja toimielinten vastaukset (C5-0618/2001)(1), - ottaa huomioon tilintarkastustuomioistuimen esittämän tarkastuslausuman Euroopan kehitysrahastoista (C5-0618/2001), - ottaa huomioon neuvoston 5. helmikuuta 2001 antamat suositukset vastuuvapauden myöntämisestä komissiolle Euroopan kehitysrahastojen toimenpiteiden toteuttamisesta varainhoitovuonna 2000 (5787/2002 - C5-0118/2002, 5788/2002 - C5-0119/2002, 5789/2002 - C5-0120/2002), - ottaa huomioon neuvostossa kokoontuneiden jäsenvaltioiden hallitusten edustajien tekemän, neljännen AKT-EY-yleissopimuksen toisen rahoituspöytäkirjan mukaista yhteisön tukien rahoitusta ja hoitoa koskevan sisäisen sopimuksen(2) 33 artiklan, - ottaa huomioon EY:n perustamissopimuksen 276 artiklan, - ottaa huomioon 16. kesäkuuta 1998 annetun, neljänteen AKT-EY-yleissopimukseen perustuvaan kehitysrahoitusyhteistyöhön sovellettavan varainhoitoasetuksen(3) 74 artiklan, - ottaa huomioon työjärjestyksen 93 artiklan ja liitteen V, - ottaa huomioon talousarvion valvontavaliokunnan mietinnön ja kehitysyhteistyövaliokunnan lausunnon (A5-0088/2002), A. ottaa huomioon, että tilintarkastustuomioistuin päätyi tarkastuslausumassaan Euroopan kehitysrahastoista siihen, että varainhoitovuoden 2000 tilinpäätökset ja tulostilit antavat tiettyjä poikkeuksia lukuun ottamatta luotettavan kuvan tuloista ja menoista varainhoitovuodelta ja taloudellisesta tilanteesta varainhoitovuoden lopussa, B. ottaa huomioon, että tilintarkastustuomioistuin on tarkastellut tilien perustana olevia toimia asiakirjojen pohjalta mutta ei ole suorittanut yhtään tarkastusta itse paikalla AKT-maissa varmentaakseen asiakirjojen perustan muodostavien urakoiden, tarvikkeiden tai palvelujen todenmukaisuuden, C. ottaa huomioon tilintarkastustuomioistuimen toteamuksen, jonka mukaan tiettyjä poikkeuksia lukuun ottamatta nämä tilinpäätösten perustana olevat toimet olivat kaiken kaikkiaan lailliset ja asianmukaiset, 1. myöntää komissiolle vastuuvapauden kuudennen, seitsemännen ja kahdeksannen Euroopan kehitysrahaston talousarvion toteuttamisesta varainhoitovuonna 2000; 2. sisällyttää huomautuksensa oheiseen päätöslauselmaan; 3. kehottaa puhemiestä välittämään tämän päätöksen ja siihen erottamattomasti liittyvän päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle ja Euroopan investointipankille sekä julkaisemaan ne Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Pat Cox (1) EYVL C 359, 15.12.2001, s. 417. (2) EYVL L 156, 29.5.1998, s. 108. (3) EYVL L 191, 7.7.1998, s. 53. Euroopan parlamentin päätöslauselma, joka sisältää huomautukset, jotka ovat osa päätöstä vastuuvapauden myöntämisestä komissiolle kuudennen, seitsemännen ja kahdeksannen Euroopan kehitysrahaston talousarvion toteuttamisesta varainhoitovuonna 2000 EUROOPAN PARLAMENTTI, joka - ottaa huomioon kuudennen, seitsemännen ja kahdeksannen Euroopan kehitysrahaston taseet ja tulostilit varainhoitovuodelta 2000 [KOM(2001) 233 - C5-0209/2001], - ottaa huomioon tilintarkastustuomioistuimen varainhoitovuotta 2000 koskevan vuosikertomuksen kuudenteen, seitsemänteen ja kahdeksanteen Euroopan kehitysrahastoon liittyvistä toimista ja toimielinten vastaukset (C5-0618/2001)(1), - ottaa huomioon tilintarkastustuomioistuimen esittämän tarkastuslausuman Euroopan kehitysrahastoista (C5-0618/2001), - ottaa huomioon neuvoston 5. helmikuuta 2001 antamat suositukset vastuuvapauden myöntämisestä komissiolle Euroopan kehitysrahastojen toimenpiteiden toteuttamisesta varainhoitovuonna 2000 (5787/2002 - C5-0118/2002, 5788/2002 - C5-0119/2002, 5789/2002 - C5-0120/2002), - ottaa huomioon neuvostossa kokoontuneiden jäsenvaltioiden hallitusten edustajien tekemän, neljännen AKT-EY-yleissopimuksen toisen rahoituspöytäkirjan mukaista yhteisön tukien rahoitusta ja hoitoa koskevan sisäisen sopimuksen(2) 33 artiklan, - ottaa huomioon 16. kesäkuuta 1998 annetun, neljänteen AKT-EY-yleissopimukseen perustuvaan kehitysrahoitusyhteistyöhön sovellettavan varainhoitoasetuksen(3) 74 artiklan, - ottaa huomioon työjärjestyksen 93 artiklan ja liitteen V, - ottaa huomioon talousarvion valvontavaliokunnan mietinnön sekä kehitys- ja yhteistyövaliokunnan lausunnon (A5-0088/2002), A. ottaa huomioon, että 16. kesäkuuta 1998 annetun varainhoitoasetuksen 74 artiklan nojalla komission on toteutettava kaikki tarvittavat toimenpiteet toimiakseen vastuuvapautta koskevissa päätöksissä esitettyjen huomautusten perusteella, B. ottaa huomioon, että EY:n kehitysyhteistyön keskeisenä tavoitteena on köyhyyden vähentäminen, C. ottaa huomioon, että Cotonoussa 23. kesäkuuta 2000 allekirjoitetussa sopimuksessa(4) AKT-maiden ja EU:n kumppanuudelle luotiin uusi perusta, johon pitäisi kuulua myös rahoitusyhteistyön uudistaminen, D. ottaa huomioon, että tuessa siirrytään vastaisuudessa yhä suuremmassa määrin kohti alakohtaisia tukiohjelmia sen sijasta, että tuki varattaisiin tiettyjä hankkeita varten, E. ottaa huomioon, että tiedot ovat yhä epätarkkoja; luottaa siihen, että tulevina varainhoitovuosina annettavat luvut ovat täysin luotettavia ja pyytää erityisesti täsmentämään tietoja rakennesopeutukseen sovellettavien yhteiskunnallisten ehtojen tilanteesta ja tuloksista, F. ottaa huomioon, että tukea keskitetään vastaisuudessa yhä suuremmassa määrin avainaloille ja raskaisiin investointeihin muutamissa harvoissa ohjelmissa, G. ottaa huomioon, että komissio on edistynyt tuntuvasti toimintasuunnitelmassaan (EuropeAidin perustaminen, komission edustustojen vahvistaminen, menettelyjen yksinkertaistaminen) vastatakseen vaatimuksiin, jotka Euroopan parlamentti esitti 6. heinäkuuta 2000 antamassaan päätöslauselmassa(5), joka sisältää huomautukset, jotka ovat erottamaton osa Euroopan parlamentin päätöstä vastuuvapauden myöntämisestä komissiolle kuudennen, seitsemännen ja kahdeksannen Euroopan kehitysrahaston varainhoidosta varainhoitovuonna 1998, H. katsoo, että on vielä ennenaikaista arvioida näiden komission yksiköiden ja edustustojen toiminnan tehostamiseen tähdänneiden toimien tehokkuutta, I. ottaa huomioon, että vuoden 2000 talousarvio on ensimmäinen, jonka toteuttamisesta nykyinen, syyskuussa 1999 tehtävänsä aloittanut komissio on yksin vastuussa, Talousarvio ja talousarvion toteuttaminen vuonna 2000 1. pahoittelee, että vuotta 2000 koskevien komission alustavien arvioiden mukaan infrastruktuuriin ja yhteiskunnallisiin palveluihin varatut määrärahat ovat niin alhaiset, että niitä ei voida hyväksyä; muistuttaa vuoden 2002 budjettimenettelyn tuloksista, joissa komissio sitoutui muuttamaan tämän tilanteen asetettujen tavoitteiden mukaisesti; 2. panee merkille, että vuonna 2000 sekä maksusitoumusmäärärahojen että maksumäärärahojen taso oli huomattavasti korkeampi kuin edellisenä vuonna: a) vuonna 2000 maksusitoumusmäärärahojen summa oli 3758 miljoonaa euroa verrattuna 2692 miljoonaan vuonna 1999; b) vuonna 2000 maksumäärärahojen summa oli 1548 miljoonaa euroa verrattuna 1275 miljoonaan vuonna 1999; 3. panee merkille, että vuonna 2001 maksumäärärahat kasvoivat edelleen merkittävästi; 4. pitää tätä suuntausta tervetulleena, mutta uskoo, että on liian varhaista ennustaa, voidaanko EKR:n toteuttamisen viivytysten aiheuttama perustavanlaatuinen ongelma ratkaista lopullisesti tulevina vuosina; Tuen valvonta 5. korostaa, että avoin tiedottamisjärjestelmä, joka täyttää kehitysapukomitean standardit, on ensimmäinen askel kohti tuloksiin paremmin suunnattua toimintatapaa, ja korostaa, että komission on pidettävä painopisteenä tavoitteiden mukaisia tuloksia osoittavia kehitysindikaattoreita; pyytää tiedottamaan parlamentille perusteellisesti tästä asiasta ja kuulemaan parlamenttia; 6. toistaa näkemyksensä(6), jonka mukaan tukien myöntämisen pitäisi olla tulevaisuudessa riippuvainen uudistusohjelmien esittämisestä ja tehokkaasta toteuttamisesta, jotta julkisten varojen hallinnoinnin laatua voidaan parantaa edunsaajavaltioissa; korostaa jälleen seuraavien seikkojen tärkeyttä: a) julkishallinnon uudistamiseen tähtäävien toimenpiteiden toteuttamisen jatkuva arviointi; b) avainaloilla (terveydenhoito ja koulutus) saavutetun edistyksen valvonta merkityksellisten indikaattorien avulla (esim. opettajien tai lääkäreiden määrän kasvu); c) kirjanpidon ja varojen moitteettoman hallinnon vuosittainen tarkastaminen otantatutkimusten pohjalta; d) selvästi määritellyt sanktiot (maksujen alentaminen tai lakkauttaminen) tapauksissa, joissa sovittuja uudistustoimia ei noudateta; 7. korostaa, että komission on lisättävä ja parannettava tarkastuskapasiteettiaan olennaisesti voidakseen täyttää nämä vaatimukset; 8. panee tyytyväisenä merkille 15. maaliskuuta 2002 toimitetun vastauksen komission vuonna 2000 toteuttamien tarkastusten lukumäärää ja luonnetta koskevista ongelmista; on tyytyväinen perinpohjaiseen, järjestelmälliseen selvitykseen siitä, miten komission tarkastusten on määrä toimia; pahoittelee kuitenkin, ettei komissio kykene toimittamaan lisätietoja vuonna 2000 toteutettujen tarkastusten luettelosta, koska EuropeAid-yhteistyötoimisto "ylläpitää varsin suppeaa hajautettujen tarkastusten inventaarioluetteloa" (vrt. komission vastaus 13. maaliskuuta 2002); 9. kysyy komissiolta, pystyykö se nykyisen järjestelmän perusteella antamaan tarkastuslausuman, jonka mukaan kaikki EKR:n varat on käytetty laillisesti ja asianmukaisesti sekä hyvän ja tehokkaan hallinnoinnin mukaisesti, erityisesti kun on kyse a) kansainvälisesti tunnustetuista tilintarkastussuosituksista, joita sovelletaan yleisinä ehtoina niin yksityisissä tilintarkastustoimistoissa kuin komissionkin tarkastuksissa; b) kaikissa rahoitussopimuksissa edellytetyistä tarkastuksista; 10. pyytää komissiota selittämään, miten nykyisen järjestelmän avulla taataan, että EKR:n varat käytetään laillisesti ja asianmukaisesti hyödyntäen yhä enemmän suoraa budjettitukea; 11. kehottaa komissiota toimittamaan parlamentille EKR:n varainhoitovuoden 2002 menojen tarkastamista komission keskusyksiköiden toimesta tai niiden valvonnassa koskevan suuntaa-antavan ohjelman, koska on selvää, että näissä itse paikalla suoritettavissa tarkastuksissa on arvioitava AKT-maiden julkishallinnon parantamiseksi suunniteltujen toimenpiteiden täytäntöönpanoa ja varmennettava EKR:n rahoittamien urakoiden, tarvikkeiden tai palvelujen todenmukaisuus; 12. pahoittelee sitä, että komission yksiköiden harjoittamaa tarkastusten seurantaa ei vielä ole parannettu; yhtyy tilintarkastustuomioistuimen näkemykseen, jonka mukaan itse komission tai EKR:n tulojen ja menojen hyväksyjien teettämille seurantatarkastuksille on annettava etusija; 13. kehottaa komissiota antamaan vakuuttavamman selityksen sille, miksi näitä tilintarkastustuomioistuimen tutkimuksessa(7) yksilöityjä ei-tukikelpoisia menoja, jotka ovat yhteensä noin 14 miljoonaa euroa, ei ole vielä selvitetty tyydyttävällä tavalla; 14. kehottaa komissiota jäädyttämään Senegalille suoritettavat maksut siihen asti, kunnes on pantu täytäntöön senegalilaisen tuomioistuimen päätös, joka koskee seitsemännestä EKR:stä maksettujen noin 6 miljoonan euron väärinkäyttöä, joka todettiin vuonna 1995 toimitetussa tarkastuksessa(8); 15. panee merkille, että suuntauksena on yhä edelleen korvata perinteinen projektimuotoinen kehitysyhteistyö järjestelmällä, jossa yhä suurempi osuus niin sanotuista nopean maksun välineistä, jotka ovat pääasiassa rakennesopeutustukea, annetaan suorana budjettitukena; katsoo, että komission ja parlamentin on tehtävä yksityiskohtainen analyysi tämän toimintatavan eduista ja haitoista ja kehottaa komissiota antamaan asiaa koskevan tiedonannon; 16. pyytää saada OLAFilta täydelliset tiedot kaikista vuonna 2000 käynnistetyistä, meneillään olleista tai loppuun suoritetuista tarkastuksista; panee merkille, että OLAF avustaa parhaillaan Keniaa rikostutkinnassa, joka koskee tarjouspyyntömenettelyyn liittyneitä vakavia syytöksiä; pyytää saada jatkuvasti tietoja tästä tapauksesta; 17. panee merkille, että Norsunluurannikon, Tansanian ja Togon vastikerahastojen käytön valvonta- ja tarkastusjärjestelyjen tehokkuutta koskenut hallinnollinen tutkimus ei tähän mennessä ole johtanut kurinpitomenettelyjen käynnistämiseen; palauttaa mieleen(9), että kyseessä on ilmeinen petos, johon liittyy muun muassa Norsunluurannikolla ylihinnoiteltuja lääkintävälineitä yhteensä noin 28 miljoonan euron arvosta; odottaa saavansa tietoja mahdollisista uusista tapauksista heti sellaisten ilmetessä; 18. katsoo, että yhteisön ja jäsenvaltioiden kehitysyhteistyön täydentävyys ja koordinaatio muiden lahjoittajien kanssa ovat keskeisiä tekijöitä edellä mainittujen tavoitteiden saavuttamisessa; pyytää sen vuoksi, että tulevissa vastuuvapausmenettelyissä komissio toimittaisi parlamentille täsmällisiä tietoja muiden lahjoittajien kanssa yhdessä toteutetuista toimista ja niiden tuloksista; 19. toteaa viivästymiset yhdessä valtioista riippumattomien järjestöjen kanssa rahoitettujen hankkeiden toteuttamisessa; pyytää komissiota toimittamaan tietoja menettelyjen yksinkertaistamisesta ja yhdenmukaistamisesta; Yritystoiminnan kehittämiskeskus (CDE) 20. panee merkille, että vuonna 2000 EKR:n maksut CDE:lle olivat 18738 euroa; pahoittelee sitä, että keskuksen hallinnossa on ilmennyt vakavia ongelmia, mukaan luettuna sopimusten valvonnan puute, suuret edustuskulut ja kalliit matkajärjestelyt vuosina 1997-1999; pahoittelee sitä, että AKT-EY-suurlähettiläskomitean nimittämien tilintarkastajien laatima varainhoitovuotta 1999 koskeva tilintarkastuskertomus osoitti, että keskuksen taloushallinto ei ole yleisesti ottaen parantunut vuonna 1999; pitää tervetulleena, että komissio on käynnistänyt jaksoa 1997-1999 koskevan täydentävän tarkastuksen; odottaa saavansa siitä kopion sen valmistuttua; ilmoittaa komissiolle, että se aikoo palata asiaan vuotta 2001 koskevan vastuuvapausmenettelyn yhteydessä; AKT-valtioiden sihteeristö 21. suhtautuu kielteisesti siihen, että komissio allekirjoitti 9. maaliskuuta 2000 vuosia 2000-2004 varten Brysselissä toimivalle AKT-valtioiden sihteeristölle 18 miljoonan euron rahoitussopimuksen, joka on vuositasolla 50 % suurempi kuin edellisellä rahoituskaudella, a) kytkemättä tätä kiinteämääräistä rahoitusta työkuormitukseen tai odotettuihin tuloksiin; b) ilmoittamatta avoimesti, missä laajuudessa EKR-rahoitteiset tilapäiset hankkeet jatkossa vaikuttavat AKT-valtioiden sihteeristön toimintamenoihin; c) vaatimatta, että AKT-valtioiden sihteeristön on viimeinkin noudatettava Belgian tuomioistuinten vuonna 1995 tekemiä päätöksiä, joissa sitä vaaditaan maksamaan korvausta entiselle työntekijälle; 22. pyytää komissiota ilmoittamaan AKT-valtioiden sihteeristölle, että sen on kaikissa tapauksissa noudatettava Belgian tuomioistuinten tekemiä päätöksiä yhä vireillä olevista asioista; 23. kehottaa komissiota noudattamaan tilintarkastustuomioistuimen vuosikertomuksen suositusta(10) ja vaatimaan AKT-valtioiden sihteeristöltä vuositilinpäätösten ja ulkoisen tilintarkastajan kertomuksen lisäksi myös toimintakertomuksia, joihin sisältyy suoritusindikaattoreita voidakseen seurata tulosten saavuttamista ja saadakseen perusteet rahoituspyynnöille; Parlamentin budjetti- ja lainsäädäntövalta EKR:n suhteen 24. toistaa(11) pitävänsä luonnottomana tämänhetkistä tilannetta, jossa parlamentin on tehtävä vuosittain päätös kehitysrahastoja koskevasta vastuuvapaudesta, vaikka sillä ei ole vastaavaa budjetti- ja lainsäädäntövaltaa; vaatii jälleen kehitysrahastojen varojen sisällyttämistä Euroopan unionin yleisen talousarvion kehitysyhteistyötä koskevaan osaan; Tarkastuslausuma 25. panee merkille, että tilintarkastustuomioistuin on esittänyt myönteisen tarkastuslausuman, mutta että tilintarkastustuomioistuin toteaa, että AKT-maille suoritettuja maksuja koskevat tarkastukset osoittavat, että Euroopan kehitysrahastoista voidaan veloittaa tukikelvottomia suorituksia (vrt. tilien perustana olevien toimien laillisuus ja asianmukaisuus); panee merkille, että tilintarkastustuomioistuin ei suorittanut itse paikalla tehtäviä tarkastuksia AKT-maissa; kyseenalaistaa siksi tarkastuslausuman hyödyllisyyden; Hajauttaminen 26. pyytää komissiota raportoimaan parlamentille perusteellisesti hajauttamisprosessin käynnistämisestä kehitysmaissa sijaitsevissa edustustoissa ja edustustojen tuloksista tuen hallinnoimisessa; 27. vaatii, että parlamentti saa olla täysin mukana hajauttamisprosessiin valittujen pilottiedustustojen arvioinnissa ja että parlamentille tiedotetaan edustustojen suoritusten arvioinnista, joka on keskeinen osatekijä tulevissa henkilöstöpäätöksissä; Oikeus tutustua asiakirjoihin 28. katsoo, että EKR:n talousarvion toteuttamista vuonna 2000 koskeva vastuuvapausmenettely on jälleen kerran osoittanut, että nykyisen puitesopimuksen säännöt oikeudesta tutustua luottamuksellisiin asiakirjoihin ovat vastuuvapauden myöntäjänä toimivan parlamentin kannalta epätyydyttävät ja että säännöt - ovat epäselviä luottamuksellisuuden eri tasojen osalta, - ovat hyvin laajalti tulkittavissa erityisesti sen suhteen, pidetäänkö asiakirjaa luottamuksellisena, - aiheuttavat aiheettomia viivytyksiä luottamuksellisten tietojen luovuttamisessa; 29. vahvistaa, että parlamentilla on oltava oikeus tutustua täydellisiin alkuperäisiin asiakirjoihin ilman ennakolta tehtäviä muutoksia tai tekstin poistoja; 30. kehottaa puhemiestä käynnistämään viipymättä neuvottelut puitesopimuksen tarkistamisesta ja varmistamaan, että uusi sopimus noudattaa periaatteita, jotka parlamentti hyväksyi 4. huhtikuuta 2001 antamassaan päätöslauselmassa(12), joka koski vuodelta 1999 myönnettävää vastuuvapautta; 31. kehottaa neuvostoa olemaan hyväksymättä varainhoitoa koskevia uusia säännöksiä, jotka rajoittavat parlamentin loukkaamatonta oikeutta tutustua asiakirjoihin, joita se tarvitsee vastuuvapauden myöntämiseen liittyvien tehtäviensä hoitamiseen; 32. kehottaa puhemiestä saattamaan asian yhteisöjen tuomioistuimen käsiteltäväksi, jos neuvosto hyväksyy varainhoitoa koskevia säännöksiä, jotka rajoittavat parlamentilla olevia talousarvion valvontaan liittyviä valtuuksia; 33. pyytää komissiota raportoimaan tässä päätöslauselmassa esitettyjen huomautusten johdosta toteutetuista toimenpiteistä 31. toukokuuta 2002 mennessä; pyytää talousarvion valvontavaliokuntaa analysoimaan näitä tietoja ja laatimaan seurantakertomuksen varainhoitovuotta 2000 koskevasta vastuuvapaudesta annettavan päätöslauselman pohjalta. (1) EYVL C 359, 15.12.2001, s. 417. (2) EYVL L 156, 29.5.1998, s. 108. (3) EYVL L 191, 7.7.1998, s. 53. (4) EYVL L 317, 15.12.2000, s. 3. (5) EYVL L 234, 16.9.2000, s. 37. (6) Ks. Euroopan parlamentin päätöslauselma, annettu 24. lokakuuta 2001, EKR:n varainhoidosta varainhoitovuonna 1999 myönnetystä vastuuvapaudesta, 20 ja 21 kohta (EYVL L 321, 6.12.2001, s. 25). (7) Ks. tilintarkastustuomioistuimen vuosikertomus 2000, 58 kohta. (8) Ks. tilintarkastustuomioistuimen vuosikertomus 2000, 60 kohta. (9) Ks. komission lehdistötiedote nro JP/00/64, 20.1.2000. (10) Ks. tilintarkastustuomioistuimen vuosikertomus 2000, 51 kohta. (11) Ks. Euroopan parlamentin 24. lokakuuta 2001 antama päätöslauselma, 30 kohta. (12) EYVL L 160, 15.6.2001, s. 2.